Document ID: 32005D0902

RÅDETS AFGØRELSE
af 12. december 2005
om rækkefølgen for udøvelse af formandshvervet for Rådet
(2005/902/EF, Euratom)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 203, stk. 2,
under henvisning til traktaten om oprettelse af Det Europæiske Atomenergifællesskab, særlig artikel 116, stk. 2,
under henvisning til traktaten om Den Europæiske Union, særlig artikel 28, stk. 1, og artikel 41, stk. 1, og
ud fra følgende betragtninger:
(1)
Ved afgørelse 95/2/EF, Euratom, EKSF (1) har Rådet fastsat rækkefølgen for udøvelse af formandshvervet for Rådet for de stater, der var medlemmer af EU pr. 1. januar 1995.
(2)
Den Europæiske Union blev den 1. maj 2004 udvidet med 10 nye medlemsstater.
(3)
Rækkefølgen for udøvelse af formandshvervet for Rådet bør derfor fastsættes således, at de nye medlemsstater medtages.
(4)
Vedtagelsen af denne afgørelse berører ikke de ændringer af rækkefølgen for udøvelse af formandshvervet for Rådet, som Rådet til sin tid vedtager som følge af Bulgariens og Rumæniens tiltrædelse -
TRUFFET FØLGENDE AFGØRELSE:
Artikel 1
1. Rækkefølgen for medlemsstaternes udøvelse af formandshvervet fra 1. januar 2006 er fastsat i bilaget.
2. Rådet kan med enstemmighed på forslag fra de berørte medlemsstater beslutte, at en medlemsstat udøver formandshvervet i en anden periode end den, der følger af bilaget.
Artikel 2
Denne afgørelse har virkning fra den 1. januar 2006.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 12. december 2005.

Labels: 10
18
15